Ina Eriksen

**Ina Eriksen** () er ein norsk kunstnar og tangodansar som arbeider med ulike materiale og media, som skulptur, performance, dans, installasjon, teikning og bøker. 

## Liv og virke
Eriksen er fødd i Oslo. Ho har studert drama i Seattle, klipp ved Academy of Art University i San Francisco, og filosofi og litteraturvitskap ved Universitetet i Oslo. Ho har master i biletkunst frå Kunsthøgskolen i Oslo, avdeling Statens kunstakademi.

Verket hennar *Sky Safari* blei mellom anna vist i Oslo på UKS-Biennalen 2001. Dokumentarfotoet av performancen «Løgner» blei kjøpt inn av Preus Museum i 2009 i samband med utstillinga *Kunsten å falle – Fotografi av norsk performance og prosesskunst 1966–2009*. Kunstfilmen (70mm)  «Ett minutts stillhet» - ei varmluftsballongferd blei vist på *Flere steder for alltid*, Westcoast festival of Nuart og kjøpt inn av Lillehammer kommune.

Eriksen arbeidde i performance-gruppa EFFJ i perioden 1995–2000.

Frå 1995 har Eriksen studert og dansa argentinsk tango. I 2009 starta ho Oslo Tango, som ho også driv. Dette har som mål å utvikla og inspirera miljøet generelt, og høga det profesjonelle nivået spesielt i Noreg. Eriksen dansar, underviser og produserer kunstprosjekt med argentinsk tango i botn. Ho har skapt eit rom for utveksling av tangokultur på stader som Litteraturhuset i Oslo, Melahuset, Scenehuset, CAK med gjesteartistar og instruktørar som Puppy Castillo, Ariadna Naveira og Fernando Sanchez, Graciela Gonzalez, Geraldin Rojas og Ezequiel Paludi, Sabrina Masso og Federico Naveira, Cecilia Garcia og Serkan Gokcesu, Pablo Rodriguez og Corina Herrera, og Silvio La Via alle frå Argentina. Ho har i samarbeid med andre lokale dansarar etablert klubbkonsepta La Colgada, Milonga Sol, Milonga Brava, La Pizpireta, og frå 2018 Lunática Milonga og praktika. Ho blei òg engasjert av Dansens Hus i Oslo til å driva Tangokafe med dans i 2010. Ho har i samarbeid med andre lokale dansere etablert klubb konsepta La Colgada, Milonga Sol, Milonga Brava, La Pizpireta, og frå 2018 Lunática Milonga og praktika. Ho arbeider aktivt som tango-DJ og har oppdrag på eigne klubbar, men speler jamleg på klubbar og festivalar i Noreg og Sverige. Ho er òg aktivt utøvande tangodanser og gjer oppdrag i samarbeid med Silvio La Via.

Sidan 2009 har ho arbeidd med prosjektet *Performance-kroki*.  Der er kroppen materiale og performance er ramma. *Performance-kroki* tar utgangspunkt i kvardagen til ungdommane, og at dei sjølv skal få arbeida med tema dei er opptatt av. Dette er improvisasjon utan fasit, men med klare rammer. Møtepunkt kan òg vera utstillingar der *Performance-kroki* blir utvida til ein dialog med eit gitt kunstverk, som på utstillinga *Prisme* på Nasjonalmuseet, avdeling for samtidskunst i juni 2012. Interaksjon er eit nøkkelord, med erfaring, deltaking og historieforteljing gjennom kroppen. Resultata blir små tablå med varierande gruppestorleikar.

*Performance-kroki* har turnert med Den kulturelle skulesekken i Troms fylke, gjesta Nansenskolen og faglærarseminar i musikk, dans og drama og vore på Nasjonalmuseet, avdeling for samtidskunst.

## Utstillingar i utval
Landsdekkande utstillingar:

* Statens kunstutstilling Haustutstillinga 1994, 2003
* Opplandutstillinga 1994
* Den nordnorske landsdelsutstillinga 1992

Juryerte  og kuraterte utstillingar:

* Østlandsutstillingen – Performance - *Ikaros* 2013
* Kunstbanken Hamar performancefestival – petite nature or whatever, 2009
* Lillehammer Kunstmuseum – strek i bevegelse – Strek i bevegelse tegnekunst gjennom 150 år, 2008
* Kunstbanken Hamar performancefestival – Til minne om Adelina Delgado, 2003
* Kunstnersentert i Oppland – Flere steder for alltid – 70mm performancefilm, 2003
* Oslo Kunsthall – The Ragamaala Team, 2002
* UKS-Biennalen 2001  – Sky Safari – flyballett, veggtegninger for blindsoner, 2001
* Kunstnersentert i Oppland – 8 dager i juni, Sky Safari, 2000
* Museet for Samtidskunst British Links – Architecture of Aggresion – EFFJ, 1999
* Oslobandstand – John Dee – Sick of it all – built to last – EFFJ 1999
* Astrup Fearnley Museet – Fem unge i dialog med Kitaj – llevar y dejarse llevar, 1998
* Lillehammer Kunstmuseum – Innlandskunst, 1998
* Intern. performancefestival Vilnius, løgner – EFFJ, 1997
* Intern. perf.festival Vordingborg, Danmark, løgner – EFFJ, 1997
* UKS, Indian Summer, Til minne om Adelina Delgado, 1997
* Galleri Enkehuset, Stockholm, Double Bind, Asi se baila el tango, 1997
* Galleri Rimzom Århus, Double Bind, Asi se baila el tango, 1997
* Tammerfors, Intern. perffestival – Amorph, 1996
* Galleri Struts, Oslo En kveld med...EFFJ 1996
* Kunstnernes Hus – OsloOneNightStand, Løgner – EFFJ 1995

## Kjelder

**Denne artikkelen bygger på «[[:nb:Ina Eriksen|Ina Eriksen]]» frå ,  den 25. mai 2022.*